Notificamus modernis quibusque et futuris, quod Alwidis nobilis matrona de Bellojoco, soror Ermuini, et uxor Ermuini, et uxor Ulrici de Trevia castro, in suo obitu pro remedio animæ suæ, suorumque antecessorum, dedit fideliter Deo, et sancto Petro, et Besuensi Ecclesiæ unum mansum in Bellojoco cum servo nomine Rotberto, in illo manso habitante, cum uxore ejus, et uno filio nomine Tebaldo, et una filia, quæ vocatur Grimoeldis, et simul dedit unam vincam novellam scilicet nuper plantatam. Hoc totum, et mansum, et vineam, et servos, et ancillas, sicuti ipsa de proprio jure possidebat, honorifice, et cum omni libertate dedit Deo, et sancto Petro, et Besuensi Ecclesiæ, ut supra dictum est, ipsa et filii ejus omnes. Ne aliquis infidelis falsum hoc existimet, adsignamus testes. Sig. Teoderici pueri, Oddonis de Bello monte, et uxoris ejus, Hugonis Columbæ, Oddonis de Scia, Milonis de Bellojoco, Fulconis, Hugonis, Herberti vuillici, Giraldi coriarii. De Clericis, Acilini Sacerdotis, Rainaldi Diaconi, Tebaldi de Agiliaco. De nostris Monachis, Widonis Prioris, Wilenci, Warnerii, Landrici, et aliorum multorum.